text: [{"text_idx": "#000002", "text": "Ta\u00f0, sum gera barnaro\u0301\u00f0rarnar og gentu \u2013 og dreingjaro\u0301\u00f0rarnar so a\u0301hugaverdar og spennandi, er eisini, at seinastu tvey ro\u0301\u00f0rara\u0301rini er manningartali\u00f0 vaksi\u00f0 heilt no\u0301gv. Serliga barnamanningarnar hava sett mett, og gle\u00f0iliga er, at so no\u0301gv ro\u0301\u00f0rarfel\u00f8g um landi\u00f0 manna ba\u0301tar. A\u0301hugavert eisini at eyglei\u00f0a, at a\u0301 varmakeldu ro\u0301\u00f0u bert try\u0301 10-mannaf\u00f8r, har vit vistu n\u00e6stan u\u0301rsliti\u00f0, a\u0301\u00f0renn ro\u0301\u00f0 var. Solei\u00f0is kunnu vit halda fram vi\u00f0 \u00f8\u00f0rum ba\u0301tast\u00f8ddum."}, {"text_idx": "#000003", "text": "Men i\u0301 barnaro\u0301\u00f0ri er heilt onnur st\u00f8\u00f0a og kapping, ti\u0301 ba\u0301tatali\u00f0 er so sto\u0301rt, har ney\u00f0ugt er at skifta ba\u0301tarnar i\u0301 ri\u00f0lar fyri finaluro\u0301\u00f0urin. Um fj\u00f8ruti barnamanningar. Sig so ta\u00f0. Sum eldri eyglei\u00f0ara venda eyguni mi\u0301ni minst li\u0301ka no\u0301gv ella kanska meira mo\u0301ti ungdo\u0301msro\u0301gvingini. Hetta at si\u0301ggja, hvussu spelkin hesi ungu fara til verka, venja og mennast, har foreldur og n\u00e6stringar ganga upp i\u0301 li\u0301v og sa\u0301l, hvussu hilnast hja\u0301 teimum ungu."}, {"text_idx": "#000005", "text": "Grundkjarnan i\u0301 serliga barnaro\u0301\u00f0runum eru foreldrini, sum oftast venja b\u00f8rnini, koyra ba\u0301tarnar a\u0301 stevnu, ja, og hju\u0301kla um tey ungu. Havi i\u0301 fleiri a\u0301r hugsa\u00f0 um, hvi\u0301 so no\u0301gv ung gevast at ro\u0301gva kapp, ta\u0301 tey hava ro\u0301\u00f0 seinasta ro\u0301\u00f0urin i\u0301 gentu-og dreingjaro\u0301\u00f0ri. Onkur gevst longu eftir barnaro\u0301\u00f0rarnar. Anna\u00f0 er, at i\u0301 barnaro\u0301\u00f0ri fa\u0301a vit mest sum hv\u00f8rt a\u0301r a\u00f0rar ba\u0301tar frammi i\u0301 oddinum, ti\u0301 tey, sum eru har frammi i\u0301 a\u0301r, eru flest ov gomul at ro\u0301gva barnaro\u0301\u00f0ur n\u00e6sta a\u0301r."}, {"text_idx": "#000006", "text": "Manningin umbor\u00f0 a\u0301 Drekanum u\u0301r Havn hevur ju\u0301st fingi\u00f0 hei\u00f0ursmerkini um ha\u0301lsin. (Mynd Erlendur)"}, {"text_idx": "#000007", "text": "Greitt er, at eftir serliga mi\u00f0na\u0301mssku\u0301lin fer fram heilt sto\u0301ra broyting. Ta\u0301 hava fleiri ro\u0301gvarar ro\u0301\u00f0 kapp fyrst kanska try\u0301 a\u0301r barnaro\u0301\u00f0ur fyri si\u0301\u00f0ani fy\u0301ra a\u0301r gentu \u2013 ella dreingjaro\u0301\u00f0ur. No\u0301gv eru ta\u0301 \u201dmetta\u00f0i\u201d av kappro\u0301\u00f0ri, og nu\u0301 skal okkurt meira spennandi henda a\u0301 li\u0301vslei\u00f0ini. Uttanlandsfer\u00f0ir, festivalar, og so skulu tey ungu undir vi\u0301\u00f0ari u\u0301tbu\u0301gving, har fleiri fara av landinum."}, {"text_idx": "#000009", "text": "Kappro\u0301\u00f0ur kann slett ikki sammetast vi\u00f0 a\u00f0rar i\u0301tro\u0301ttagreinar sum tild\u00f8mis bo\u0301ltssp\u00f8lini. Kappro\u0301\u00f0urin er so bundin um summari\u00f0, har nakrir ro\u0301gvarar sita sum statur i\u0301 statinum i\u0301 ba\u0301ti, har eingin er at skifta vi\u00f0 sum i\u0301 bo\u0301ltsp\u00f8lunum. Ti\u0301 er so torf\u00f8rt at manna ba\u0301t, um onkur eftir ungdo\u0301msro\u0301gvingina kundi ynskt s\u00e6r at manna 5-mannafar og 6-mannafar vi\u00f0 kvinnum og 6-mannafar vi\u00f0 monnum. Hetta sigur s\u00f8gan."}, {"text_idx": "#000010", "text": "Ta\u00f0 gr\u00f8r um gangandi fo\u0301t i\u0301 kappro\u0301\u00f0rinum a\u0301 fleiri mo\u0301tum i\u0301 Klaksvi\u0301k. Her manningin umbor\u00f0 a\u0301 S\u00e6varmoy u\u0301r Klaksvi\u0301k."}, {"text_idx": "#000011", "text": "M\u00e6r da\u0301mar heilt v\u00e6l, at komandi kappingara\u0301r, skulu gentu \u2013 og dreingjaba\u0301tarnir ro\u0301gva i\u0301 tveimum bo\u0301lkum. Spennandi at fylgja, hvussu hetta hildnast. Endurt\u00f8ka mi\u0301n er, at sja\u0301lvandi skulu barnamanningar eisini ro\u0301gva i\u0301 tveimum bo\u0301lkum eftir aldri. Ro\u0301\u00f0rara\u0301ri\u00f0 2022 skal vera eitt royndara\u0301r hesum vi\u00f0vi\u0301kjandi. Si\u0301\u00f0ani kunnu vit eftirmeta og taka samanum."}, {"text_idx": "#000012", "text": "Hesir byrja\u00f0u at ro\u0301gva i\u0301 fj\u00f8r, og nu\u0301 eru teir heilt frammi i\u0301 oddinum. Manningin umbor\u00f0 a\u0301 Ti\u0301tlingi u\u0301r HR. (Mynd Erlendur)"}, {"text_idx": "#000013", "text": "Ta\u00f0 hevur gingi\u00f0 heilt v\u00e6l higartil at avgrei\u00f0a ro\u0301\u00f0rarnar, siga tey, undirrita\u00f0i hevur tosa\u00f0 vi\u00f0. Sja\u0301lvandi er alti\u0301\u00f0 okkurt, sum kundi veri\u00f0 gj\u00f8rt betri. Vil enda og siga enn einafer\u00f0, at ta\u00f0 er fragd at si\u0301ggja, hvussu sto\u0301rur a\u0301hugi er at manna ungdo\u0301msba\u0301tarnar um landi\u00f0, og at fleiri og fleiri ro\u0301\u00f0rarfel\u00f8g megna nu\u0301 at manna ba\u0301tarnar. Myndato\u0301l mi\u0301tt var ikki i\u0301 Fuglafir\u00f0i, men tu\u0301 f\u00e6rt mangan myndir sendandi, og her siga vit takk. Leygardagin 17. juli skal ro\u0301gvast i\u0301 Sandava\u0301gi."}, {"text_idx": "#000014", "text": "Havi alti\u0301\u00f0 okkurt hjartasuff, ta\u0301 talan er um kappro\u0301\u00f0ur. Hesufer\u00f0 tvey ma\u0301lslig. Gle\u00f0iligt at si\u0301ggja, at heili fimm 6-mannaf\u00f8r manna\u00f0 vi\u00f0 eldri kvinnum ro\u0301\u00f0u a\u0301 varmakeldu, men ikki da\u0301mar m\u00e6r or\u00f0i\u00f0 masters, sum slett ikki hoyrir heima i\u0301 f\u00f8royskum kappro\u0301\u00f0ri, har alt i\u0301 ba\u0301tinum eru aldargomul n\u00f8vn. Er ikki no\u0301gmiki\u00f0 at siga 6-mannaf\u00f8r vi\u00f0 kvinnum og 6-mannaf\u00f8r vi\u00f0 kvinnum eldri? Einfald og v\u00f8kur n\u00f8vn. Og so skal eg heilsa og siga, at ta\u00f0 var ikki gamalt at skriva s\u00f8kur og stevnur vi\u00f0 sto\u0301rum. Ikki Jo\u0301ans\u00f8ka, O\u0301lavs\u00f8ka, Vestanstevna og Varmakelda men jo\u0301ans\u00f8ka, o\u0301lavs\u00f8ka, vestanstevna og varmakelda. (Vagnur)"}, {"text_idx": "#000015", "text": "Ta\u00f0 er at fr\u00f8ast um, at tey i\u0301 Kollafir\u00f0i eisini halda seg til og bjo\u0301\u00f0a av. Manningin av Kolli u\u0301r Kollafir\u00f0i. (Mynd Erlendur)"}]